malloc_stats(3)

NUME
malloc_stats - afișează statisticile de alocare a memoriei

BIBLIOTECA
Biblioteca C standard (libc, -lc)

REZUMAT
#include <malloc.h>

void malloc_stats(void);

DESCRIERE
Funcția malloc_stats() afișează ( la eroare standard) statistici despre memoria alocată de malloc(3) și de funcțiile conexe. Pentru fiecare arie (zonă de alocare), această funcție afișează cantitatea totală de memorie alocată și numărul total de octeți consumați de alocările în curs de utilizare. (Aceste două valori corespund câmpurilor arena (aria) și uordblks recuperate de mallinfo(3).) În plus, funcția afișează suma acestor două statistici pentru toate ariile și numărul maxim de blocuri și octeți care au fost vreodată alocate simultan cu ajutorul mmap(2).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
malloc_stats() | Siguranța firelor | MT-Safe

STANDARDE
GNU.

ISTORIC
glibc 2.0.

NOTE
Informații mai detaliate despre alocările de memorie în „arena” (aria) principală pot fi obținute folosind mallinfo(3).

CONSULTAȚI ȘI
mmap(2), mallinfo(3), malloc(3), malloc_info(3), mallopt(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.