rmdir(2)

NUME
rmdir - șterge un director

BIBLIOTECA
Biblioteca C standard (libc, -lc)

REZUMAT
#include <unistd.h>

int rmdir(const char *nume-rută);

DESCRIERE
rmdir() șterge un director, care trebuie să fie gol.

VALOAREA RETURNATĂ
În caz de succes, se returnează zero. În caz de eroare, se returnează -1, iar errno este configurată pentru a indica eroarea.

ERORI

EACCES
    Nu a fost permis accesul de scriere în directorul care conține nume-rută sau unul dintre directoarele din prefixul de rută al lui nume-rută nu a permis permisiunea de căutare. A se vedea, de asemenea, path_resolution(7).

EBUSY
    nume-rută este utilizat în prezent de sistem sau de un proces care împiedică eliminarea sa. În Linux, acest lucru înseamnă că nume-rută este utilizat în prezent ca punct de montare sau este directorul rădăcină al procesului apelant.

EFAULT
    nume-rută indică în afara spațiului de adrese accesibil.

EINVAL
    nume-rută are . ca ultimă componentă.

ELOOP
    S-au întâlnit prea multe legături simbolice în rezolvarea nume-rută.

ENAMETOOLONG
    nume-rută este prea lung.

ENOENT
    O componentă de director din nume-rută nu există sau este o legătură simbolică incertă.

ENOMEM
    Nu a fost disponibilă suficientă memorie pentru nucleu.

ENOTDIR
    nume-rută, sau o componentă utilizată ca director în nume-rută, nu este, de fapt, un director.

ENOTEMPTY
    nume-rută conține alte intrări decât . și .. ; sau, nume-rută are .. ca ultimă componentă. POSIX.1 permite, de asemenea, EEXIST pentru această condiție.

EPERM
    Directorul care conține nume-rută are bitul lipicios (S_ISVTX) activat, iar ID-ul de utilizator efectiv al procesului nu este nici ID-ul de utilizator al fișierului care urmează să fie șters, nici cel al directorului care îl conține, iar procesul nu este privilegiat (Linux: nu are capacitatea CAP_FOWNER).

EPERM
    Sistemul de fișiere care conține nume-rută nu acceptă eliminarea de directoare.

EROFS
    nume-rută se referă la un director pe un sistem de fișiere numai-pentru-citire.

STANDARDE
POSIX.1-2008.

ISTORIC
POSIX.1-2001, SVr4, 4.3BSD.

ERORI
Deficiențele din protocolul care stă la baza NFS pot cauza dispariția neașteptată a directoarelor care sunt încă utilizate.

CONSULTAȚI ȘI
rm(1), rmdir(1), chdir(2), chmod(2), mkdir(2), rename(2), unlink(2), unlinkat(2)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.