s390_pci_mmio_write(2)

NUME
s390_pci_pci_mmio_write, s390_pci_mmio_read - transferă date către/de la pagina de memorie PCI MMIO

BIBLIOTECA
Biblioteca C standard (libc, -lc)

REZUMAT
#include <sys/syscall.h>      /* Definirea constantelor SYS_* */
#include <unistd.h>

int syscall(SYS_s390_pci_mmio_write, unsigned long mmio_addr,
                       const void user_buffer[.length], size_t length);
int syscall(SYS_s390_pci_mmio_read, unsigned long mmio_addr,
                       void user_buffer[.length], size_t length);

Notă: Nu există niciun script-intermediar (wrapper) glibc pentru aceste apeluri de sistem astfel că este necesară utilizarea a syscall(2).

DESCRIERE
Apelul de sistem s390_pci_pci_mmio_write() scrie length octeți de date din memoria tampon din spațiul utilizatorului user_buffer în locația de memorie PCI MMIO specificată de mmio_addr. Apelul de sistem s390_pci_pci_mmio_read() citește length octeți de date din locația de memorie PCI MMIO specificată de mmio_addr în memoria tampon din spațiul utilizatorului user_buffer.

Aceste apeluri de sistem trebuie utilizate în locul operațiilor simple de atribuire sau de transfer de date care sunt folosite pentru a accesa zonele de memorie PCI MMIO repartizate în spațiul utilizatorului pe platforma Linux System z. Adresa specificată de mmio_addr trebuie să aparțină unei alocări de pagini de memorie PCI MMIO din spațiul de adrese al apelantului, iar datele care se scriu sau se citesc nu trebuie să traverseze o limită de pagină. Valoarea length nu poate fi mai mare decât dimensiunea paginii de sistem.

VALOAREA RETURNATĂ
În caz de succes, s390_pci_pci_mmio_write() și s390_pci_mmio_read() returnează 0. În caz de eșec, se returnează -1, iar errno este configurată pentru a indica eroarea.

ERORI

EFAULT
    Adresa din mmio_addr nu este validă.

EFAULT
    user_buffer nu indică o locație validă în spațiul de adrese al apelantului.

EINVAL
    Argument length nevalid.

ENODEV
    Suportul PCI nu este activat.

ENOMEM
    Memorie insuficientă.

STANDARDE
Linux pe s390.

ISTORIC
Linux 3.19. System z EC12.

CONSULTAȚI ȘI
syscall(2)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.