alarm(2)

NUME
alarm - configurează un ceas cu alarmă pentru livrarea unui semnal

BIBLIOTECA
Biblioteca C standard (libc, -lc)

REZUMAT
#include <unistd.h>

unsigned int alarm(unsigned int secunde);

DESCRIERE
alarm() aranjează ca un semnal SIGALRM să fie transmis către procesul apelant în secunde secunde.

Dacă secunde este zero, orice alarmă în așteptare este anulată.

În orice caz, orice alarm() configurată anterior este anulată.

VALOAREA RETURNATĂ
alarm() returnează numărul de secunde rămase până la declanșarea oricărei alarme programate anterior sau zero dacă nu a existat nicio alarmă programată anterior.

STANDARDE
POSIX.1-2008.

ISTORIC
POSIX.1-2001, SVr4, 4.3BSD.

NOTE
funcțiile alarm() și setitimer(2) împart același temporizator; apelurile la una dintre ele vor interfera cu utilizarea celeilalte.

Alarmele create de alarm() sunt păstrate în execve(2) și nu sunt moștenite de procesele-copil create prin fork(2).

sleep(3) poate fi implementat folosind SIGALRM; amestecarea apelurilor la alarm() și sleep(3) este o idee proastă.

Întârzierile de programare pot, ca întotdeauna, să determine întârzierea executării procesului cu o perioadă de timp arbitrară.

CONSULTAȚI ȘI
gettimeofday(2), pause(2), select(2), setitimer(2), sigaction(2), signal(2), timer_create(2), timerfd_create(2), sleep(3), time(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.