io_cancel(2)

NUME
io_cancel - anulează o operație de intrare/ieșire asincronă în curs de desfășurare

BIBLIOTECA
Biblioteca C standard (libc, -lc)

Alternativ, biblioteca de In/Ieș asincronă (libaio, -laio); a se vedea VERSIUNI.

REZUMAT
#include <linux/aio_abi.h>    /* Definirea tipurilor necesare */
#include <sys/syscall.h>      /* Definirea constantelor SYS_* */
#include <unistd.h>

int syscall(SYS_io_cancel, aio_context_t ctx_id, struct iocb *iocb,
            struct io_event *result);

DESCRIERE
Notă: această pagină descrie interfața brută de apelare a sistemului Linux. Funcția de învăluire furnizată de libaio utilizează un tip diferit pentru argumentul ctx_id. A se vedea VERSIUNI.

Apelul de sistem io_cancel() încearcă să anuleze o operație de intrare/ieșire asincronă transmisă anterior cu io_submit(2). Argumentul iocb descrie operația care urmează să fie anulată, iar argumentul ctx_id este contextul AIO la care a fost trimisă operația. Dacă operația este anulată cu succes, evenimentul va fi copiat în memoria indicată de result fără a fi plasat în coada de așteptare a completării.

VALOAREA RETURNATĂ
În caz de succes, io_cancel() returnează 0. Pentru returnarea în caz de eșec, a se vedea VERSIUNI.

ERORI

EAGAIN
    iocb specificată nu a fost anulată.

EFAULT
    Una dintre structurile de date indică date nevalide.

EINVAL
    Contextul AIO specificat de ctx_id nu este valid.

ENOSYS
    io_cancel() nu este implementat pe această arhitectură.

VERSIUNI
Probabil că doriți să utilizați funcția de învăluire io_cancel() furnizată de libaio.

Rețineți că funcția de învăluire libaio utilizează un tip diferit (io_context_t) pentru argumentul ctx_id. Rețineți, de asemenea, că funcția de învăluire libaio nu respectă convențiile obișnuite ale bibliotecii C pentru indicarea erorilor: în caz de eroare, aceasta returnează un număr de eroare negat (negativul uneia dintre valorile enumerate în ERRORS). Dacă apelul de sistem este invocat prin syscall(2), atunci valoarea de returnare urmează convențiile obișnuite pentru indicarea unei erori: -1, cu errno configurată la o valoare (pozitivă) care indică eroarea.

STANDARDE
Linux.

ISTORIC
Linux 2.5.

CONSULTAȚI ȘI
io_destroy(2), io_getevents(2), io_setup(2), io_submit(2), aio(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.