raise(3)

NUME
raise - trimite un semnal către apelant

BIBLIOTECA
Biblioteca C standard (libc, -lc)

REZUMAT
#include <signal.h>

int raise(int sig);

DESCRIERE
Funcția raise() trimite un semnal către procesul sau firul de execuție apelant. Într-un program cu un singur fir este echivalent cu

    kill(getpid(), sig);

Într-un program cu mai multe fire de execuție este echivalent cu

    pthread_kill(pthread_self(), sig);

În cazul în care semnalul determină apelarea unui gestionar, raise() se va întoarce numai după ce gestionarul semnalului a returnat.

VALOAREA RETURNATĂ
raise() returnează 0 în caz de succes și diferit de zero în caz de eșec.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
raise() | Siguranța firelor | MT-Safe

STANDARDE
C11, POSIX.1-2008.

ISTORIC
POSIX.1-2001, C89.

Începând cu glibc 2.3.3, raise() este implementat prin apelarea tgkill(2), dacă nucleul acceptă acest apel de sistem. Versiunile mai vechi ale glibc au implementat raise() folosind kill(2).

CONSULTAȚI ȘI
getpid(2), kill(2), sigaction(2), signal(2), pthread_kill(3), signal(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.