PACSTRAP (8)

NUME
pacstrap - instalează pachetele în noul director rădăcină specificat

REZUMAT

pacstrap [opțiuni] root [pachete...]

DESCRIERE

«pacstrap» este conceput pentru a crea o nouă instalare de sistem pornind de la zero. Pachetele specificate vor fi instalate într-un anumit director după ce se vor stabili câteva puncte de montare de bază. În mod implicit, cheile de semnare «pacman» și lista de oglinzi ale sistemului gazdă vor fi utilizate pentru a crea „chroot-ul”.

Dacă nu este specificat niciun pachet care să fie instalat, va fi instalat metapachetul base.

OPȚIUNI

-C <fișier-configurare>
    Utilizează un fișier de configurare alternativ pentru «pacman».

-c
    Utilizează zona de prestocare a pachetelor de pe gazdă, mai degrabă decât cea de pe țintă (chroot).

-D
    Omite verificările de dependență ale «pacman».

-G
    Evită copierea inelului de chei «pacman» al gazdei pe țintă.

-i
    Solicită confirmarea pachetului atunci când este necesar (se execută interactiv).

-K
    Inițializează un inel de chei «pacman» gol în țintă (implică -G).

-M
    Evitați copierea listei de oglinzi a gazdei pe țintă.

-N
    Rulează în modul „unshare” (nepartajat). Aceasta va utiliza unshare(1) pentru a crea un nou spațiu de montare și un nou spațiu de nume de utilizator, permițând utilizatorilor obișnuiți să creeze noi instalații de sistem.

-P
    Copiază configurația «pacman» a gazdei pe țintă.

-U
    Utilizează «pacman -U» pentru a instala pachetele. Util pentru a obține un control fin asupra pachetelor instalate.

-h
    Afișează sintaxa și opțiunile liniei de comandă.

CONSULTAȚI ȘI

pacman(8)

ERORI

Erorile pot fi raportate în sistemul de urmărire a erorilor https://bugs.archlinux&.org în categoria Arch Linux și cu titlul prefixat cu [arch-install-scripts] sau prin intermediul arch-projects@archlinux.org.

AUTORI

Responsabilii actuali:

    • Dave Reisner <dreisner@archlinux.org>

    • Eli Schwartz <eschwartz@archlinux.org>

Pentru contribuitori suplimentari, folosiți git shortlog -s în depozitul arch-install-scripts.git.

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.