E2LABEL(8)

NUME
e2label - schimbă eticheta pe un sistem de fișiere ext2/ext3/ext4

REZUMAT
e2label dispozitiv [ etichetă-volum ]

DESCRIERE
e2label va afișa sau schimba eticheta volumului pe sistemul de fișiere ext2, ext3 sau ext4 localizat pe dispozitiv.

Dacă argumentul opțional etichetă-volum nu este prezent, e2label va afișa pur și simplu eticheta volumului curent.

Dacă argumentul opțional etichetă-volum este prezent, atunci e2label va stabili eticheta volumului ca fiind etichetă-volum. Etichetele de volum Ext2 pot avea cel mult 16 caractere; dacă etichetă-volum are mai mult de 16 caractere, e2label îl va trunchia și va imprima un mesaj de avertizare. Pentru alte sisteme de fișiere care acceptă schimbarea etichetei în timpul execuției și care sunt montate, e2label va funcționa la fel de bine, dar nu va încerca deloc să trunchieze eticheta-volum.

De asemenea, este posibil să definiți eticheta volumului utilizând opțiunea -L din tune2fs(8).

AUTOR
e2label a fost scris de Theodore Ts'o (tytso@mit.edu).

DISPONIBILITATE
e2label face parte din pachetul „e2fsprogs” și este disponibil la http://e2fsprogs.sourceforge.net.

CONSULTAȚI ȘI
mke2fs(8), tune2fs(8)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.