pthread_setschedprio(3)

NUME
pthread_setschedprio - stabilește prioritatea de planificare a unui fir de execuție

BIBLIOTECA
Biblioteca de fire de execuție POSIX (libpthread, -lpthread)

REZUMAT
#include <pthread.h>

int pthread_setschedprio(pthread_t thread, int prio);

DESCRIERE
Funcția pthread_setschedprio() stabilește prioritatea de planificare a firului thread la valoarea specificată în prio. (Prin contrast, pthread_setschedparam(3) modifică atât politica de planificare, cât și prioritatea unui fir).

VALOAREA RETURNATĂ
În caz de succes, această funcție returnează 0; în caz de eroare, returnează un număr de eroare diferit de zero. În cazul în care pthread_setschedprio() eșuează, prioritatea de planificare a thread nu este modificată.

ERORI

EINVAL
    prio nu este valid pentru politica de planificare a firului specificat.

EPERM
    Apelantul nu are privilegiile necesare pentru a stabili prioritatea specificată.

ESRCH
    Nu a putut fi găsit niciun fir de execuție cu identificatorul thread.

POSIX.1 documentează, de asemenea, o eroare ENOTSUP („s-a încercat stabilirea priorității la o valoare neacceptată”) pentru pthread_setschedparam(3).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
pthread_setschedprio() | Siguranța firelor | MT-Safe

STANDARDE
POSIX.1-2008.

ISTORIC
glibc 2.3.4. POSIX.1-2001.

NOTE
Pentru o descriere a permisiunilor necesare și a efectului modificării priorității de planificare a unui fir de execuție, precum și pentru detalii privind intervalele permise pentru prioritățile din fiecare politică de planificare, consultați sched(7).

CONSULTAȚI ȘI
getrlimit(2), sched_get_priority_min(2), pthread_attr_init(3), pthread_attr_setinheritsched(3), pthread_attr_setschedparam(3), pthread_attr_setschedpolicy(3), pthread_create(3), pthread_self(3), pthread_setschedparam(3), pthreads(7), sched(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.